nibzard/narodne-novine-full-text-markdown huggingface dataset:
### NN 32/2019 (29.3.2019.), Zakon o izmjeni Zakona o tehničkim zahtjevima za proizvode i ocjenjivanju sukladnosti

HRVATSKI SABOR

645

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O TEHNIČKIM ZAHTJEVIMA ZA PROIZVODE I OCJENJIVANJU SUKLADNOSTI

Proglašavam Zakon o izmjeni Zakona o tehničkim zahtjevima za proizvode i ocjenjivanju sukladnosti, koji je Hrvatski sabor donio na sjednici 23. ožujka 2019.

Klasa: 011-01/19-01/48

Urbroj: 71-06-01/1-19-2

Zagreb, 27. ožujka 2019.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENI ZAKONA O TEHNIČKIM ZAHTJEVIMA ZA PROIZVODE I OCJENJIVANJU SUKLADNOSTI

Članak 1.

U Zakonu o tehničkim zahtjevima za proizvode i ocjenjivanju sukladnosti (»Narodne novine«, br. 80/13. i 14/14.) članak 16. mijenja se i glasi:

»(1) Inspekcijski nadzor nad provedbom Uredbe (EZ) br. 765/2008 i Uredbe (EZ) br. 764/2008, ovoga Zakona i propisa donesenih na temelju ovoga Zakona, svaki u svom djelokrugu, obavljaju inspektori središnjeg tijela državne uprave nadležnog za inspekcijske poslove, i to: tržišni inspektori, inspektori opreme pod tlakom, energetski inspektori, građevinski inspektori i poljoprivredni inspektori, u skladu s ovlastima, danim ovim Zakonom i posebnim propisima.

(2) Iznimno od stavka 1. ovoga članka, inspekcijski nadzor nad provedbom Uredbe (EZ) br. 765/2008 i Uredbe (EZ) br. 764/2008, ovoga Zakona i propisa donesenih na temelju ovoga Zakona kojim se uređuje tehnički zahtjevi za:

– radijsku opremu, obavljaju inspektori elektroničkih komunikacija Hrvatske regulatorne agencije za mrežne djelatnosti
 (HAKOM),

– opremu i zaštitne sustave namijenjene za uporabu u potencijalno eksplozivnim atmosferama, obavljaju energetski inspektori središnjeg tijela državne uprave nadležnog za inspekcijske poslove i nadležni inspektori središnjeg tijela državne uprave za unutarnje poslove,

– mjerila i neautomatske vage, obavljaju mjeriteljski inspektori središnjeg tijela državne uprave nadležnog za mjeriteljstvo.

(3) Obavješćivanje Europske komisije o primjeni Uredbe (EZ) br. 764/2008 i Uredbe (EZ) br. 765/2008 obavljaju inspekcijska tijela sukladno svojim nadležnostima.«.

Članak 2.

Ovaj Zakon objavit će se u »Narodnim novinama«, a stupa na snagu 1. travnja 2019.

Klasa: 022-03/19-01/25

Zagreb, 23. ožujka 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2019 (29.3.2019.), Zakon o izmjenama Zakona o uskladištenju i skladišnici za žitarice i industrijsko bilje

HRVATSKI SABOR

650

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O USKLADIŠTENJU I SKLADIŠNICI ZA ŽITARICE I INDUSTRIJSKO BILJE

Proglašavam Zakon o izmjenama Zakona o uskladištenju i skladišnici za žitarice i industrijsko bilje, koji je Hrvatski sabor donio na sjednici 23. ožujka 2019.

Klasa: 011-01/19-01/53
 Urbroj: 71-06-01/1-19-2
 Zagreb, 27. ožujka 2019.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENAMA ZAKONA O USKLADIŠTENJU
 I SKLADIŠNICI ZA ŽITARICE I
 INDUSTRIJSKO BILJE

Članak 1.

U Zakonu o uskladištenju i skladišnici za žitarice i industrijsko bilje (»Narodne novine«, br. 79/09. i 124/11.) u članku 18. stavak 2. mijenja se i glasi:

»(2) Inspekcijski nadzor u provođenju ovoga Zakona i propisa donesenih na temelju njega obavljaju poljoprivredni inspektori Državnog inspektorata.«.

Članak 2.

Članak 19. mijenja se i glasi:

»(1) U obavljanju inspekcijskog nadzora prema ovom Zakonu poljoprivredna inspekcija Državnog inspektorata:

– izvješćuje nadležna tijela o uočenim nepravilnostima i traži provođenje određenog postupka ako sama nije ovlaštena izravno postupiti,

– prikuplja podatke i obavijesti kada je to potrebno za obavljanje njihova posla,

– podnosi nadležnim tijelima zahtjev za pokretanje prekršajnog postupka odnosno kaznenu prijavu,

– nadzire i ostalo propisano ovim Zakonom i propisima donesenim na temelju njega.

(2) Protiv rješenja poljoprivrednih inspektora može se u roku od 15 dana od dana dostave rješenja izjaviti žalba.

(3) Žalbu protiv rješenja poljoprivrednog inspektora rješava unutarnja ustrojstvena jedinica za drugostupanjski upravni postupak u središnjem uredu Državnog inspektorata.

(4) Protiv drugostupanjskog rješenja unutarnje ustrojstvene jedinice za drugostupanjski upravni postupak u središnjem uredu Državnog inspektorata može se pokrenuti upravni spor.«.

Članak 3.

Ovaj Zakon objavit će se u »Narodnim novinama«, a stupa na snagu 1. travnja 2019.

Klasa: 022-03/19-01/30
 Zagreb, 23. ožujka 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2019 (29.3.2019.), Zakon o izmjeni Zakona o duhanu

HRVATSKI SABOR

651

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O DUHANU

Proglašavam Zakon o izmjeni Zakona o duhanu, koji je Hrvatski sabor donio na sjednici 23. ožujka 2019.

Klasa: 011-01/19-01/54

Urbroj: 71-06-01/1-19-2

Zagreb, 27. ožujka 2019.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENI ZAKONA O DUHANU

Članak 1.

U Zakonu o duhanu (»Narodne novine«, br. 69/99. i 14/14.) članak 32. mijenja se i glasi:

»Upravni nadzor nad provedbom ovoga Zakona i propisa donesenih na temelju njega donosi Ministarstvo.

Inspekcijski nadzor propisan ovim Zakonom i propisima donesenim na temelju njega obavljaju poljoprivredni inspektori Državnog inspektorata.

Nadzor nad provedbom ovoga Zakona provodi Ministarstvo financija, Carinska uprava te poljoprivredni inspektori Državnog inspektorata u dijelu proizvodnje duhana.

Protiv rješenja poljoprivrednih inspektora može se u roku od 15 dana od dana dostave rješenja izjaviti žalba.

Žalbu protiv rješenja poljoprivrednog inspektora rješava unutarnja ustrojstvena jedinica za drugostupanjski upravni postupak u središnjem uredu Državnog inspektorata.

Protiv drugostupanjskog rješenja unutarnje ustrojstvene jedinice za drugostupanjski upravni postupak u središnjem uredu Državnog inspektorata može se pokrenuti upravni spor.«.

Članak 2.

Ovaj Zakon objavit će se u »Narodnim novinama«, a stupa na snagu 1. travnja 2019.

Klasa: 022-03/19-01/27

Zagreb, 23. ožujka 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2019 (29.3.2019.), Zakon o izmjenama i dopuni Zakona o gnojivima i poboljšivačima tla

HRVATSKI SABOR

652

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNI ZAKONA O GNOJIVIMA I POBOLJŠIVAČIMA TLA

Proglašavam Zakon o izmjenama i dopuni Zakona o gnojivima i poboljšivačima tla, koji je Hrvatski sabor donio na sjednici 23. ožujka 2019.

Klasa: 011-01/19-01/55

Urbroj: 71-06-01/1-19-2

Zagreb, 27. ožujka 2019.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENAMA I DOPUNI ZAKONA O GNOJIVIMA I POBOLJŠIVAČIMA TLA

Članak 1.

U Zakonu o gnojivima i poboljšivačima tla (»Narodne novine«, br. 163/03., 40/07., 81/13. i 14/14.) u članku 15. stavak 2. mijenja se i glasi:

»(2) Inspekcijski nadzor u provođenju ovoga Zakona i propisa donesenih na temelju njega obavljaju poljoprivredni inspektori Državnog inspektorata.«.

Članak 2.

Članci 16. i 17. brišu se.

Članak 3.

U članku 21. stavak 3. mijenja se i glasi:

»(3) Protiv rješenja poljoprivrednog inspektora može se u roku od 15 dana od dana dostave rješenja izjaviti žalba Državnom inspektoratu.«.

Iza stavka 3. dodaje se stavak 4. koji glasi:

»(4) Žalba protiv rješenja iz stavka 2. ovoga članka ne odgađa izvršenje rješenja.«.

Članak 4.

Ovaj Zakon objavit će se u »Narodnim novinama«, a stupa na snagu 1. travnja 2019.

Klasa: 022-03/19-01/31

Zagreb, 23. ožujka 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2019 (29.3.2019.), Zakon o izmjenama Zakona o provedbi Uredbe (EZ) br. 2003/2003 o gnojivima

HRVATSKI SABOR

653

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O PROVEDBI UREDBE (EZ) BR. 2003/2003 O GNOJIVIMA

Proglašavam Zakon o izmjenama Zakona o provedbi uredbe (EZ) br 2003/2003 o gnojivima, koji je Hrvatski sabor donio na sjednici 23. ožujka 2019.

Klasa: 011-01/19-01/56

Urbroj: 71-06-01/1-19-2

Zagreb, 27. ožujka 2019.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENAMA ZAKONA O PROVEDBI UREDBE (EZ) BR. 2003/2003 O GNOJIVIMA

Članak 1.

U Zakonu o provedbi Uredbe (EZ) br. 2003/2003 o gnojivima (»Narodne novine«, br. 81/13.) članak 8. mijenja se i glasi:

»Inspekcijski nadzor nad provedbom Uredbe (EZ) br. 2003/2003 i ovoga Zakona obavljaju poljoprivredni inspektori Državnog inspektorata.«.

Članak 2.

Članak 10. mijenja se i glasi:

»(1) Ako poljoprivredni inspektor u postupku inspekcijskog nadzora utvrdi da je povrijeđen ovaj Zakon, može rješenjem narediti da se utvrđene nepravilnosti, odnosno nedostaci uklone u određenom roku.

(2) Poljoprivredni inspektor donijet će rješenje iz stavka 1. ovoga članka bez odgađanja, a najkasnije u roku od 15 dana od dana završetka nadzora.

(3) Protiv rješenja poljoprivrednog inspektora iz stavka 2. ovoga članka može se u roku od 15 dana od dana dostave rješenja izjaviti žalba Državnom inspektoratu.

(4) Žalba protiv rješenja iz stavka 2. ovoga članka ne odgađa izvršenje rješenja.«.

Članak 3.

Ovaj Zakon objavit će se u »Narodnim novinama«, a stupa na snagu 1. travnja 2019.

Klasa: 022-03/19-01/33

Zagreb, 23. ožujka 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2019 (29.3.2019.), Zakon o izmjenama Zakona o provedbi Uredbe (EZ) br. 1107/2009 o stavljanju na tržište sredstava za zaštitu bilja

HRVATSKI SABOR

654

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O PROVEDBI UREDBE (EZ) BR. 1107/2009 O STAVLJANJU NA TRŽIŠTE SREDSTAVA ZA ZAŠTITU BILJA

Proglašavam Zakon o izmjenama Zakona o provedbi Uredbe (EZ) br. 1107/2009 o stavljanju na tržište sredstava za zaštitu bilja, koji je Hrvatski sabor donio na sjednici 23. ožujka 2019.

Klasa: 011-01/19-01/57

Urbroj: 71-06-01/1-19-2

Zagreb, 27. ožujka 2019.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENAMA ZAKONA O PROVEDBI UREDBE (EZ) BR. 1107/2009 O STAVLJANJU NA TRŽIŠTE SREDSTAVA ZA ZAŠTITU BILJA

Članak 1.

U Zakonu o provedbi Uredbe (EZ) br. 1107/2009 o stavljanju na tržište sredstava za zaštitu bilja (»Narodne novine«, br. 80/13.) u članku 5. stavku 1. podstavak 1. mijenja se i glasi:

» – Hrvatska agencija za poljoprivredu i hranu,«.

Članak 2.

U članku 9. stavku 5. riječi: »Povjerenstvu za žalbe« zamjenjuju se riječima: »Državnom inspektoratu«.

Stavci 7., 8. i 9. brišu se.

Članak 3.

Ovaj Zakon objavit će se u »Narodnim novinama«, a stupa na snagu 1. travnja 2019.

Klasa: 022-03/19-01/34

Zagreb, 23. ožujka 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2019 (29.3.2019.), Zakon o izmjenama Zakona o informiranju potrošača o hrani

HRVATSKI SABOR

655

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O INFORMIRANJU POTROŠAČA O HRANI

Proglašavam Zakon o izmjenama Zakona o informiranju potrošača o hrani, koji je Hrvatski sabor donio na sjednici 23. ožujka 2019.

Klasa: 011-01/19-01/58

Urbroj: 71-06-01/1-19-2

Zagreb, 27. ožujka 2019.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENAMA ZAKONA O INFORMIRANJU POTROŠAČA O HRANI

Članak 1.

U Zakonu o informiranju potrošača o hrani (»Narodne novine«, br. 56/13., 14/14. i 56/16.) članak 4. mijenja se i glasi:

»(1) Nadležno tijelo za provedbu ovoga Zakona je središnje tijelo državne uprave nadležno za poljoprivredu (u daljnjem tekstu: Ministarstvo).

(2) Za provedbu posebnih stručnih poslova delegiranih od Europske komisije te drugih poslova, kao i savjetovanja Ministarstva ministar nadležan za poljoprivredu može rješenjem ovlastiti pravne osobe s javnim ovlastima i druge javne ustanove.

(3) Protiv rješenja iz stavka 2. ovoga članka nije dopuštena žalba, već se može pokrenuti upravni spor.

(4) Ministar nadležan za poljoprivredu ovlašten je pravilnikom, naredbom ili naputkom urediti sva pitanja nužna za provedbu ovoga Zakona te pitanja za koja Uredba (EU) br. 1169/2011 dopušta donošenje nacionalnih mjera, pod uvjetom da se time ne zabranjuje, ne sprječava ili ne ograničava sloboda kretanja unutar Europske unije proizvoda koji su u skladu s Uredbom (EU) br. 1169/2011.«.

Članak 2.

Članak 5. mijenja se i glasi:

»(1) Upravni nadzor nad provedbom ovoga Zakona provodi Ministarstvo.

(2) Ako se upravnim nadzorom utvrdi da ovlaštene pravne osobe s javnim ovlastima i druge javne ustanove iz članka 4. stavka 2. ovoga Zakona ne provode pravilno poslove koji su im preneseni, ministar nadležan za poljoprivredu oduzet će ovlaštenje.

(3) Nadležno tijelo za provedbu službenih kontrola prema odredbama ovoga Zakona je Državni inspektorat.

(4) Službene kontrole nad provedbom ovoga Zakona provode poljoprivredni inspektori, sanitarni inspektori i veterinarski inspektori Državnog inspektorata (u daljnjem tekstu: osoba ovlaštena za provedbu službenih kontrola) sukladno posebnom propisu o službenim kontrolama te ovlastima određenim posebnim zakonima.«.

Članak 3.

U članku 6. stavak 3. mijenja se i glasi:

»(3) Žalbe protiv rješenja osoba ovlaštenih za provedbu službenih kontrola rješava nadležna unutarnja ustrojstvena jedinica za drugostupanjski upravni postupak u središnjem uredu Državnog inspektorata.«.

Članak 4.

Ovaj Zakon objavit će se u »Narodnim novinama«, a stupa na snagu 1. travnja 2019.

Klasa: 022-03/19-01/28

Zagreb, 23. ožujka 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2019 (29.3.2019.), Zakon o izmjenama i dopuni Zakona o zaštiti životinja

HRVATSKI SABOR

656

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNI ZAKONA O ZAŠTITI ŽIVOTINJA

Proglašavam Zakon o izmjenama i dopuni Zakona o zaštiti životinja, koji je Hrvatski sabor donio na sjednici 23. ožujka 2019.

Klasa: 011-01/19-01/59

Urbroj: 71-06-01/1-19-2

Zagreb, 27. ožujka 2019.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENAMA I DOPUNI ZAKONA O ZAŠTITI ŽIVOTINJA

Članak 1.

U Zakonu o zaštiti životinja (»Narodne novine«, br. 102/17.) u članku 15. stavak 5. briše se.

Članak 2.

U članku 75. stavak 2. mijenja se i glasi:

»(2) Inspekcijski nadzor u provođenju ovoga Zakona i propisa donesenih na temelju njega provode veterinarski odnosno poljoprivredni inspektori Državnog inspektorata u skladu s ovlastima određenim posebnim propisima o veterinarstvu odnosno poljoprivredi.«.

Članak 3.

Naslov iznad članka 76. mijenja se i glasi: »Nadzor«.

Članak 4.

Naslov iznad članka i članak 78. brišu se.

Članak 5.

U članku 79. riječ: »veterinarski« briše se, a iza riječi »veterinarstvu« dodaju se riječi: »odnosno poljoprivredi«.

Članak 6.

U članku 82. stavci 2. i 3. mijenjaju se i glase:

»(2) Protiv rješenja veterinarskog inspektora donesenog na temelju ovoga Zakona u prvom stupnju može se izjaviti žalba u roku od 15 dana od dostave rješenja.

(3) Drugostupanjski upravni postupak vodi nadležna unutarnja ustrojstvena jedinica za drugostupanjski upravni postupak u središnjem uredu Državnog inspektorata.«.

Članak 7.

U članku 87. stavku 1. točka 10. briše se.

Dosadašnja točka 11. postaje točka 10.

Članak 8.

Ovaj Zakon objavit će se u »Narodnim novinama«, a stupa na snagu 1. travnja 2019.

Klasa: 022-03/19-01/26

Zagreb, 23. ožujka 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2019 (29.3.2019.), Zakon o izmjenama i dopunama Zakona o šumskom reprodukcijskom materijalu

HRVATSKI SABOR

659

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O ŠUMSKOM REPRODUKCIJSKOM MATERIJALU

Proglašavam Zakon o izmjenama i dopunama Zakona o šumskom reprodukcijskom materijalu, koji je Hrvatski sabor donio na sjednici 23. ožujka 2019.

Klasa: 011-01/19-01/62

Urbroj: 71-06-01/1-19-2

Zagreb, 27. ožujka 2019.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENAMA I DOPUNAMA ZAKONA O ŠUMSKOM REPRODUKCIJSKOM MATERIJALU

Članak 1.

U Zakonu o šumskom reprodukcijskom materijalu (»Narodne novine«, br. 75/09., 61/11., 56/13. i 14/14.) u članku 40. stavku 9. riječ: »Ministarstvu« zamjenjuje se riječima: »Državnom inspektoratu«.

Stavci od 10. do 16. brišu se.

U dosadašnjem stavku 17., koji postaje stavak 10., iza riječi: »propisuje ministar« stavlja se zarez i dodaju riječi: »uz prethodnu suglasnost glavnog državnog inspektora«.

Članak 2.

U članku 55. stavku 1. riječ: »Ministarstva« zamjenjuje se riječima: »Državnog inspektorata«.

Stavak 4. briše se.

Članak 3.

U članku 56. točki 11. na kraju rečenice umjesto točke stavlja se zarez i dodaju se točke 12. do 16. koje glase:

»12. nadzirati ispunjavanje uvjeta pravnih i fizičkih osoba upisanih u Upisnik dobavljača šumskog reprodukcijskog materijala i Upisnik dobavljača božićnih drvaca,

13. nadzirati korištenje šumskog reprodukcijskog materijala iz uvoza,

14. nadzirati uskladišten sjemenski materijal u sjemenskim štedionicama,

15. nadzirati genetsku i sjemensku banku svojti šumskog drveća,

16. nadzirati i sve ostale poslove propisane ovim Zakonom.«.

Članak 4.

Naslov iznad članka 57. i članak 57. brišu se.

Članak 5.

Naslovi iznad članaka 59. i 60. i članci 59. i 60. brišu se.

Članak 6.

Članak 61. mijenja se i glasi:

»(1) Protiv rješenja šumarskih inspektora može se u roku od 15 dana od dana dostave rješenja izjaviti žalba.

(2) Žalbu protiv rješenja šumarskog inspektora rješava nadležna unutarnja ustrojstvena jedinica za drugostupanjski upravni postupak u središnjem uredu Državnog inspektorata.

(3) Žalba protiv rješenja šumarskog inspektora ne odgađa izvršenje rješenja.«.

Članak 7.

Ovaj Zakon objavit će se u »Narodnim novinama«, a stupa na snagu 1. travnja 2019.

Klasa: 022-03/19-01/38

Zagreb, 23. ožujka 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2019 (29.3.2019.), Zakon o izmjenama Zakona o lovstvu

HRVATSKI SABOR

660

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O LOVSTVU

Proglašavam Zakon o izmjenama zakona o lovstvu, koji je Hrvatski sabor donio na sjednici 23. ožujka 2019.

Klasa: 011-01/19-01/63

Urbroj: 71-06-01/1-19-2

Zagreb, 27. ožujka 2019.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENAMA ZAKONA O LOVSTVU

Članak 1.

U Zakonu o lovstvu (»Narodne novine«, br. 99/18.) u članku 84. stavku 1. riječ: »Ministarstva« zamjenjuje se riječima: »Državnog inspektorata«.

Članak 2.

Članci 85. i 86. brišu se.

Članak 3.

Članak 89. mijenja se i glasi:

»(1) Protiv rješenja lovnog inspektora raspoređenog na radno mjesto u područnom uredu i ispostavi područnog ureda Državnog inspektorata može se izjaviti žalba nadležnoj unutarnjoj ustrojstvenoj jedinici za drugostupanjski upravni postupak u središnjem uredu Državnog inspektorata u roku od 15 dana od dana dostave rješenja.

(2) Protiv rješenja lovnog inspektora raspoređenog na radno mjesto u središnjem uredu Državnog inspektorata žalba nije dopuštena, ali se može pokrenuti upravni spor.«.

Članak 4.

U članku 91. stavak 5. briše se.

Dosadašnji stavak 6. postaje stavak 5.

Članak 5.

U članku 100. stavku 1. iza riječi: »članka 72. stavka 6.« briše se zarez i dodaje riječ: »i«, a riječi: »i članka 86. stavka 2.« brišu se.

U stavku 5. na kraju podstavka 15. stavlja se točka, a podstavak 16. briše se.

Članak 6.

Inspekcijski postupci započeti prema odredbama Zakona o lovstvu (»Narodne novine«, br. 99/18.) i do rasporeda državnih službenika na radna mjesta iz članka 69. stavka 3. Zakona o Državnom inspektoratu (»Narodne novine«, br. 115/18.) nastavit će se i dovršiti prema odredbama Zakona o lovstvu (»Narodne novine«, br. 99/18.).

Članak 7.

Ovaj Zakon objavit će se u »Narodnim novinama«, a stupa na snagu 1. travnja 2019.

Klasa: 022-03/19-01/29

Zagreb, 23. ožujka 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2019 (29.3.2019.), Odluka o razrješenju i izboru člana Odbora za prostorno uređenje i graditeljstvo Hrvatskoga sabora

HRVATSKI SABOR

662

Na temelju članka 81. Ustava Republike Hrvatske i članka 46. i 94. Poslovnika Hrvatskoga sabora, Hrvatski sabor na sjednici 23. ožujka 2019. donio je

ODLUKU

O RAZRJEŠENJU I IZBORU ČLANA ODBORA ZA PROSTORNO UREĐENJE I GRADITELJSTVO HRVATSKOGA SABORA

I.

Razrješuje se član Odbora za prostorno uređenje i graditeljstvo Hrvatskoga sabora DOMAGOJ MIKULIĆ.

II.

Za člana Odbora za prostorno uređenje i graditeljstvo Hrvatskoga sabora bira se DRAŽEN MILINKOVIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/19-03/05

Zagreb, 23. ožujka 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2019 (29.3.2019.), Odluka o razrješenju i izboru člana Odbora za poljoprivredu Hrvatskoga sabora

HRVATSKI SABOR

663

Na temelju članka 81. Ustava Republike Hrvatske i članka 46. i 100. Poslovnika Hrvatskoga sabora, Hrvatski sabor na sjednici 23. ožujka 2019. donio je

ODLUKU

O RAZRJEŠENJU I IZBORU ČLANA ODBORA ZA POLJOPRIVREDU HRVATSKOGA SABORA

I.

Razrješuje se član Odbora za poljoprivredu Hrvatskoga sabora GIOVANNI SPONZA.

II.

Za člana Odbora za poljoprivredu Hrvatskoga sabora bira se EMIL DAUS.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/19-03/04

Zagreb, 23. ožujka 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2019 (29.3.2019.), Odluka o razrješenju i imenovanju člana Nadzornog odbora Hrvatske banke za obnovu i razvitak

HRVATSKI SABOR

664

Na temelju članka 81. Ustava Republike Hrvatske i članka 17. stavka 3. Zakona o Hrvatskoj banci za obnovu i razvitak (»Narodne novine«, br. 138/06., 25/13.) Hrvatski sabor na sjednici 23. ožujka 2019. donio je

ODLUKU

O RAZRJEŠENJU I IMENOVANJU ČLANA NADZORNOG ODBORA HRVATSKE BANKE ZA OBNOVU I RAZVITAK

I.

Razrješuje se član Nadzornog odbora Hrvatske banke za obnovu i razvitak iz reda zastupnika BORIS LALOVAC.

II.

Za člana Nadzornog odbora Hrvatske banke za obnovu i razvitak iz reda zastupnika imenuje se SAŠA ĐUJIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/19-06/01

Zagreb, 23. ožujka 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2019 (29.3.2019.), Odluka o imenovanju dva člana Sveučilišnog savjeta Sveučilišta u Zagrebu

HRVATSKI SABOR

665

Na temelju članka 81. Ustava Republike Hrvatske, Hrvatski sabor na sjednici 23. ožujka 2019. donio je

ODLUKU

O IMENOVANJU DVA ČLANA SVEUČILIŠNOG SAVJETA SVEUČILIŠTA U ZAGREBU

I.

Za članove Sveučilišnog savjeta Sveučilišta u Zagrebu imenuju se:

– akademik ŽELJKO REINER

– JOŠKO KLISOVIĆ.

II.

Dana 13. veljače 2019. prestao je mandat članovima Sveučilišnog savjeta Sveučilišta u Zagrebu imenovanima Odlukom o imenovanju dva člana Sveučilišnog savjeta Sveučilišta u Zagrebu (»Narodne novine«, br. 19/15.), istekom zakonskog roka od četiri godine.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/18-06/09

Zagreb, 23. ožujka 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2019 (29.3.2019.), Odluka o izmjeni Odluke o osnovama za sklapanje ugovora o provođenju specifične zdravstvene zaštite

HRVATSKI ZAVOD ZA ZDRAVSTVENO OSIGURANJE

681

Na osnovi članka 87. Zakona o obveznom zdravstvenom osiguranju (»Narodne novine«, broj 80/13. i 137/13.) i članka 26. točke 1.a Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 08/11., 18/13., 1/14. i 83/15.) Upravno vijeće Hrvatskog zavoda za zdravstveno osiguranje, uz suglasnost ministra nadležnog za zdravstvo, na 38. sjednici održanoj 27. ožujka 2019. godine donijelo je

ODLUKU

O IZMJENI ODLUKE O OSNOVAMA ZA SKLAPANJE UGOVORA O PROVOĐENJU SPECIFIČNE ZDRAVSTVENE ZAŠTITE

Članak 1.

U Odluci o osnovama za sklapanje ugovora o provođenju specifične zdravstvene zaštite (»Narodne novine«, broj 47/14., 157/14., 139/15., 28/16., 26/17., 132/17. i 119/18.), u članku 8. stavci 2. i 3. mijenjaju se i glase:

»(2) Zdravstvene ustanove koje u svom sastavu imaju djelatnost medicine rada te ugovorni specijalisti medicine rada u privatnoj praksi koji sa Zavodom imaju sklopljen ugovor o provođenju specifične zdravstvene zaštite na osnovi koncesije nastavljaju ugovorni odnos sa Zavodom u slučaju kada tijekom ugovornog razdoblja osnovom rješenja Ministarstva zdravstva iz članka 264. odnosno članka 266. Zakona o zdravstvenoj zaštiti nastavljaju obavljati djelatnost medicine rada u privatnoj praksi, a u slučaju da tijekom ugovornog razdoblja pojedini timovi medicine rada postanu privatne prakse u ordinaciji u zakupu doma zdravlja, u skladu s člankom 268. Zakona o zdravstvenoj zaštiti, sklapaju ugovor sa Zavodom o provođenju specifične zdravstvene zaštite, nakon što je Zavod s domovima zdravlja sklopio dodatak ugovora kojim se domovima zdravlja odgovarajuće smanjuje broj tima.

(3) S odabranim ponuditeljem iz stavka 1. ovoga članka Zavod sklapa ugovore o provođenju specifične zdravstvene zaštite za ugovorno razdoblje iz stavka 1. ovoga članka, a zdravstveni radnici iz stavka 2. ovog članka, radi nastavka ugovornog odnosa sa Zavodom dostavljaju potrebnu dokumentaciju u svrhu dokazivanja ispunjenja uvjeta sukladno Zakonu o zdravstvenoj zaštiti i ovoj Odluci.«.

Članak 2.

Ova Odluka objavljuje se u »Narodnim novinama«, a stupa na snagu 1. travnja 2019. godine.

Klasa: 025-04/19-01/76

Urbroj: 338-01-01-19-01

Zagreb, 27. ožujka 2019.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med., spec., v. r.
### NN 32/2019 (29.3.2019.), Odluka o davanju suglasnosti na odluke Županijske skupštine Splitsko-dalmatinske županije o izmjenama i dopunama Odluke o osnivanju Lučke uprave Splitsko-dalmatinske županije

VLADA REPUBLIKE HRVATSKE

672

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s člankom 74. stavkom 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske i 56/16), Vlada Republike Hrvatske je na sjednici održanoj 28. ožujka 2019. godine donijela

ODLUKU

O DAVANJU SUGLASNOSTI NA ODLUKE ŽUPANIJSKE SKUPŠTINE
 SPLITSKO-DALMATINSKE ŽUPANIJE O IZMJENAMA I DOPUNAMA ODLUKE O OSNIVANJU LUČKE UPRAVE
 SPLITSKO-DALMATINSKE ŽUPANIJE

I.

Daje se suglasnost na:

1. Odluku o izmjeni i dopuni Odluke o osnivanju Lučke uprave Splitsko-dalmatinske županije za luku Bol, klase: 021-04/18-02/291, urbroja: 2181/1-01-18-1, koju je donijela Županijska skupština Splitsko-dalmatinske županije na sjednici održanoj 29. listopada 2018. godine, a koja se odnosi na proširenje obuhvata lučkog područja luke Bol

2. Odluku o izmjeni i dopuni Odluke o osnivanju Lučke uprave Splitsko-dalmatinske županije za luku Marina, klase: 021-04/18-02/292, urbroja: 2181/1-01-18-1, koju je donijela Županijska skupština Splitsko-dalmatinske županije na sjednici održanoj 29. listopada 2018. godine, a koja se odnosi na proširenje obuhvata lučkog područja luke Marina.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/98

Urbroj: 50301-27/20-19-2

Zagreb, 28. ožujka 2019.

Predsjednik
 mr. sc. Andrej Plenković, v. r.
### NN 32/2019 (29.3.2019.), Odluka o visini naknade troškova izborne promidžbe za izbor članova u Europski parlament iz Republike Hrvatske

VLADA REPUBLIKE HRVATSKE

670

Na temelju članka 43. stavka 1. Zakona o financiranju političkih aktivnosti, izborne promidžbe i referenduma (»Narodne novine«, broj 29/19), Vlada Republike Hrvatske je na sjednici održanoj 28. ožujka 2019. godine donijela

ODLUKU

O VISINI NAKNADE TROŠKOVA IZBORNE PROMIDŽBE ZA IZBOR ČLANOVA U EUROPSKI PARLAMENT IZ REPUBLIKE HRVATSKE

I.

Ovom Odlukom utvrđuje se visina naknade troškova izborne promidžbe za izbor članova u Europski parlament iz Republike Hrvatske.

II.

Pravo na naknadu troškova iz točke I. ove Odluke imaju političke stranke i liste grupe birača koje na izborima za članove u Europski parlament dobiju najmanje 5 % važećih glasova birača.

III.

Političke stranke i liste grupe birača iz točke II. ove Odluke imaju pravo na naknadu troškova izborne promidžbe u iznosu od 86.000,00 kuna, po osvojenom mjestu u Europskom parlamentu prema konačnim rezultatima izbora, s time da se ukupan iznos naknade troškova izborne promidžbe pojedinoj političkoj stranci, odnosno listi grupe birača ne smije isplatiti u iznosu većem od ostvarenih troškova izborne promidžbe.

IV.

Političke stranke i liste grupe birača koje su na izborima za članove u Europski parlament dobile najmanje 5 % važećih glasova birača, a nisu osvojile mjesto u Europskom parlamentu, imaju pravo na naknadu troškova izborne promidžbe u iznosu od 50.000,00 kuna, s time da se naknada troškova izborne promidžbe pojedinoj političkoj stranci, odnosno listi grupe birača ne smije isplatiti u iznosu većem od ostvarenih troškova izborne promidžbe.

V.

Naknada troškova izborne promidžbe isplaćuje se političkim strankama na poseban račun političke stranke otvoren za financiranje troškova izborne promidžbe.

Naknada troškova izborne promidžbe listama grupe birača isplaćuje se na poseban račun nositelja liste grupe birača, otvoren za financiranje troškova izborne promidžbe.

VI.

Naknada troškova izborne promidžbe iz točaka III. i IV. ove Odluke isplatit će se iz državnog proračuna Republike Hrvatske, u roku od 15 dana od dana objave izvješća Državnog izbornog povjerenstva Republike Hrvatske o nadzoru poštivanja odredbi Zakona o financiranju političkih aktivnosti, izborne promidžbe i referenduma (»Narodne novine«, broj 29/19) koje se odnose na izbornu promidžbu, iz članka 61. toga Zakona.

VII.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/19-04/121

Urbroj: 50301-25/14-19-2

Zagreb, 28. ožujka 2019.

Predsjednik
 mr. sc. Andrej Plenković, v. r.
### NN 32/2019 (29.3.2019.), Odluka o davanju suglasnosti na Odluku Skupštine Ličko-senjske županije o izmjeni Odluke o osnivanju Lučke uprave Novalja

VLADA REPUBLIKE HRVATSKE

671

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s člankom 74. stavkom 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske i 56/16), Vlada Republike Hrvatske je na sjednici održanoj 28. ožujka 2019. godine donijela

ODLUKU

O DAVANJU SUGLASNOSTI NA ODLUKU SKUPŠTINE LIČKO-SENJSKE ŽUPANIJE O IZMJENI ODLUKE O OSNIVANJU LUČKE UPRAVE NOVALJA

I.

Daje se suglasnost na Odluku o izmjeni Odluke o osnivanju Lučke uprave Novalja, klase: 342-21/17-01/12, urbroja: 2125/1-01-17-04, koju je donijela Županijska skupština Ličko-senjske županije na sjednici održanoj 25. rujna 2017. godine, a koja se odnosi na izuzimanje luke Jakišnica iz nadležnosti Lučke uprave Novalja.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/84

Urbroj: 50301-27/20-19-2

Zagreb, 28. ožujka 2019.

Predsjednik
 mr. sc. Andrej Plenković, v. r.
### NN 32/2019 (29.3.2019.), Odluka o određivanju visine naknade troškova izborne promidžbe za izbor članova vijeća i predstavnika nacionalnih manjina u jedinicama lokalne i područne (regionalne) samouprave

VLADA REPUBLIKE HRVATSKE

669

Na temelju članka 29. stavka 4. Zakona o izboru vijeća i predstavnika nacionalnih manjina (»Narodne novine«, broj 25/19), Vlada Republike Hrvatske je na sjednici održanoj 28. ožujka 2019. godine donijela

ODLUKU

O ODREĐIVANJU VISINE NAKNADE TROŠKOVA IZBORNE PROMIDŽBE ZA IZBOR ČLANOVA VIJEĆA I PREDSTAVNIKA NACIONALNIH MANJINA U JEDINICAMA LOKALNE I PODRUČNE (REGIONALNE) SAMOUPRAVE

I.

Ovom Odlukom određuje se visina naknade troškova izborne promidžbe za izbor članova vijeća i predstavnika nacionalnih manjina u jedinicama lokalne i područne (regionalne) samouprave.

II.

Pravo na naknadu troškova iz točke I. ove Odluke ostvaruju udruge nacionalne manjine koje su predložile kandidate na izborima, a koje na izborima dobiju najmanje jednog člana vijeća ili predstavnika nacionalne manjine u toj jedinici.

III.

Ako su članove vijeća odnosno predstavnika nacionalne manjine kandidirali pripadnici nacionalnih manjina-birači, pravo na naknadu troškova iz točke I. ove Odluke ostvarit će vijeće odnosno predstavnik nacionalne manjine koji je izabran.

IV.

Vijeće nacionalne manjine županije i Vijeće nacionalne manjine Grada Zagreba ima pravo na naknadu troškova u iznosu od 750,00 kuna, za svakog člana.

V.

Vijeće nacionalne manjine grada i Vijeće nacionalne manjine općine ima pravo na naknadu troškova u iznosu od 500,00 kuna, za svakog člana.

VI.

Predstavnik nacionalne manjine u jedinici lokalne i područne (regionalne) samouprave ima pravo na naknadu troškova u iznosu od 500,00 kuna.

VII.

Naknada troškova isplaćuje se na žiro-račun vijeća nacionalne manjine, odnosno predstavnika nacionalne manjine u jedinicama lokalne i područne (regionalne) samouprave, a financijska sredstva osiguravaju se u proračunu jedinice lokalne, odnosno područne (regionalne) samouprave, na čijem se području izbori provode.

VIII.

Pravo na naknadu troškova ostvaruje se nakon objave konačnih rezultata izbora.

IX.

Ova Odluka objavit će se u »Narodnim novinama«, a stupa na snagu 3. travnja 2019. godine.

Klasa: 022-03/19-04/115

Urbroj: 50301-25/14-19-2

Zagreb, 28. ožujka 2019.

Predsjednik
 mr. sc. Andrej Plenković, v. r.
### NN 32/2019 (29.3.2019.), Odluka o tablici o prosječnim potrebama maloljetnog djeteta

MINISTARSTVO ZA DEMOGRAFIJU, OBITELJ, MLADE I SOCIJALNU POLITIKU

675

Na temelju članka 314. stavka 4. Obiteljskog zakona (»Narodne novine«, broj 103/15) ministrica za demografiju, obitelj, mlade i socijalnu politiku, donosi

ODLUKU

O TABLICI O PROSJEČNIM POTREBAMA MALOLJETNOG DJETETA

I.

Ovom Odlukom se određuju iznosi uzdržavanja prema prosječnim potrebama maloljetnog djeteta u skladu s dobi djeteta, prihodima roditelja obveznika uzdržavanja prema platnim razredima i prosječnim troškovima života u Republici Hrvatskoj.

II.

(1) Iznosi uzdržavanja se određuju za svako dijete prema sljedećoj tablici:

|  |  |  |  |  |
| --- | --- | --- | --- | --- |
| Platni razredi prihoda obveznika uzdržavanja | Mjesečni iznosi uzdržavanja prema dobi djeteta | | | Zajamčeni preostali dio prihoda |
| 0 - 6 g. | 7 - 12 g. | 13 - 18 g. |
| 1 | 2 | | | 3 |
| do 2.500 | 1.061 | 1.248 | 1.373 | 800 |
| 2.501 – 3.500 | 1.061 | 1.248 | 1.373 | 1.000 |
| 3.501 – 4.500 | 1.061 | 1.248 | 1.373 | 1.350 |
| 4.501 – 5.500 | 1.070 | 1.259 | 1.385 | 1.700 |
| 5.501 – 6.500 | 1.190 | 1.392 | 1.525 | 2.050 |
| 6.501 – 7.500 | 1.310 | 1.524 | 1.666 | 2.400 |
| 7.501 – 8.500 | 1.430 | 1.657 | 1.806 | 2.750 |
| 8.501 – 9.500 | 1.550 | 1.789 | 1.947 | 3.100 |
| 9.501 – 10.500 | 1.680 | 1.933 | 2.101 | 3.450 |
| 10.501 – 11.500 | 1.810 | 2.077 | 2.254 | 3.800 |
| 11.501 – 13.000 | 1.960 | 2.245 | 2.454 | 4.200 |
| 13.001 – 14.500 | 2.131 | 2.436 | 2.639 | 4.700 |
| 14.501 – 16.000 | 2.300 | 2.628 | 2.844 | 5.200 |
| 16.001 – 18.000 | 2.525 | 2.884 | 3.121 | 5.800 |
| 18.001 – 20.000 | 2.775 | 3.169 | 3.429 | 6.500 |

\*Iznosi u tablici su izraženi u kunama

(2) Ukupan iznos uzdržavanja koji je dužan plaćati roditelj obveznik uzdržavanja može se odrediti u ukupnom mjesečnom iznosu koji omogućava da obvezniku uzdržavanja nakon namirenja obveze uzdržavanja preostane iznos prihoda najmanje u visini zajamčenog preostalog dijela prihoda propisanog u stupcu 3. Tablice iz stavka 1. ove točke.

(3) Ako ukupan mjesečni iznos uzdržavanja ne omogućava da obvezniku uzdržavanja nakon namirenja obveze uzdržavanja, preostane iznos prihoda najmanje u visini zajamčenog preostalog dijela prihoda propisanog u stupcu 3. Tablice iz stavka 1. ove točke, prilikom izračuna ukupnog mjesečnog iznosa uzdržavanja primjenjuju se iznosi uzdržavanja određeni u prvom sljedećem nižem platnom razredu prihoda obveznika uzdržavanja.

III.

Ova Odluka stupa na snagu s danom 1. travnja 2019. godine.

Klasa: 552-07/19-02/24

Urbroj: 519-04-2-2/1-19-2

Zagreb, 20. ožujka 2019.

Ministrica
 Nada Murganić, v. r.
### NN 32/2019 (29.3.2019.), Odluka o minimalnim novčanim iznosima potrebnim za mjesečno uzdržavanje djeteta

MINISTARSTVO ZA DEMOGRAFIJU, OBITELJ, MLADE I SOCIJALNU POLITIKU

674

Na temelju članka 314. stavka 1. Obiteljskog zakona (»Narodne novine«, broj 103/15) ministrica za demografiju, obitelj, mlade i socijalnu politiku, donosi

ODLUKU

O MINIMALNIM NOVČANIM IZNOSIMA POTREBNIM ZA MJESEČNO UZDRŽAVANJE DJETETA

Minimalni novčani iznosi koji predstavljaju minimum iznosa ukupnih materijalnih potreba za mjesečno uzdržavanje maloljetnog djeteta u Republici Hrvatskoj koje je dužan platiti roditelj koji ne stanuje s djetetom, određuju se u postotku od prosječne mjesečne isplaćene neto plaće po zaposlenome u pravnim osobama Republike Hrvatske, koja za razdoblje od siječnja do prosinca 2018. iznosi 6.242 kn, prema Priopćenju Državnog zavoda za statistiku Broj: 9.1.1/12. od 20. veljače 2019., iznose:

– za dijete do 6 godina 17% prosječne plaće 1.061 kn,

– za dijete od 7 do 12 godina 20% prosječne plaće 1.248 kn,

– za dijete od 13 do 18 godina 22% prosječne plaće 1.373 kn.

Ova Odluka stupa na snagu 1. travnja 2019. godine.

Klasa: 552-07/19-02/24

Urbroj: 519-04-2-2/1-19-1

Zagreb, 20. ožujka 2019.

Ministrica
 Nada Murganić, v. r.
### NN 33/2019 (3.4.2019.), Obavijest o izmjeni Specifikacije proizvoda »Malostonska kamenica«, zaštićena oznaka izvornosti

MINISTARSTVO POLJOPRIVREDE

703

Ministarstvo poljoprivrede na temelju članka 90. stavka 5. Zakona o poljoprivredi (»Narodne novine« br. 118/18, u daljnjem tekstu: Zakon) objavljuje

OBAVIJEST

O IZMJENI SPECIFIKACIJE PROIZVODA »MALOSTONSKA KAMENICA« ZAŠTIĆENA OZNAKA IZVORNOSTI

1. Ministarstvo poljoprivrede (u daljnjem tekstu: Ministarstvo) 22. ožujka 2019. godine zaprimilo je izmijenjenu Specifikaciju proizvoda »Malostonska kamenica« – zaštićena oznaka izvornosti od podnositelja zahtjeva Udruge stonskih školjkara Ston, Trg kralja Tomislava 1, 20 230 Ston.

2. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 15 dana od datuma objave ove Obavijesti podnijeti prigovor na podneseni Zahtjev, sukladno članku 90. stavku 6. Zakona.

3. Sukladno članku 90. stavku 5. Zakona, nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena izmijenjena Specifikacija proizvoda »Malostonska kamenica«.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: 310-26/18-01/66

Urbroj: 525-09/1341-19-7

Zagreb, 25. ožujka 2019.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 33/2019 (3.4.2019.), Odluka o imenovanju županijske državne odvjetnice u Županijskom državnom odvjetništvu u Sisku

Državnoodvjetničko vijeće

707

ODLUKA

Državnoodvjetničko vijeće na temelju članka 41. stavka 1. u vezi s člankom 69. stavkom 2. Zakona o Državnoodvjetničkom vijeću (»Narodne novine« broj 67/2018) na 4. sjednici održanoj 26. i 27. ožujka 2019.

odlučilo je

I. JADRANKA HUSKIĆ, zamjenica županijskog državnog odvjetnika u Županijskom državnom odvjetništvu u Sisku, imenuje se za županijsku državnu odvjetnicu u Županijskom državnom odvjetništvu u Sisku, na vrijeme od četiri godine.

II. Imenovana županijska državna odvjetnica dužna je stupiti na dužnost najkasnije u roku od šest mjeseci od dana imenovanja.

Broj: DOVO-35/18

Zagreb, 26. ožujka 2019.

Predsjednik
 Državnoodvjetničkog vijeća
 Darko Klier, v. r.
### NN 33/2019 (3.4.2019.), Odluka o imenovanju zamjenice općinskog državnog odvjetnika u Općinskom državnom odvjetništvu u Osijeku

DRŽAVNOODVJETNIČKO VIJEĆE

712

ODLUKA

Državnoodvjetničko vijeće na temelju članka 152. u vezi s člankom 159. a Zakona o državnom odvjetništvu (»Narodne novine« 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) na 3. sjednici održanoj 12. ožujka 2019.

odlučilo je

I. Za zamjenicu općinskog državnog odvjetnika u Općinskom državnom odvjetništvu u Osijeku, imenuju se KRISTINA SVETLIČIĆ, državnoodvjetnička savjetnica u Županijskom državnom odvjetništvu u Osijeku.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-40/2018

Zagreb, 12. ožujka 2019.

Predsjednik
 Državnoodvjetničkog vijeća
 Darko Klier, v. r.
### NN 33/2019 (3.4.2019.), Odluka o imenovanju županijske državne odvjetnice u Županijskom državnom odvjetništvu u Karlovcu

DRŽAVNOODVJETNIČKO VIJEĆE

708

ODLUKA

Državnoodvjetničko vijeće na temelju članka 41. stavka 1. u vezi s člankom 69. stavkom 2. Zakona o Državnoodvjetničkom vijeću (»Narodne novine« broj 67/2018) na 4. sjednici održanoj 26. i 27. ožujka 2019.

odlučilo je

I. VERA MAGDIĆ-BIŽANOVIĆ, općinska državna odvjetnica u Općinskom državnom odvjetništvu u Gospiću, imenuje se za županijsku državnu odvjetnicu u Županijskom državnom odvjetništvu u Karlovcu, na vrijeme od četiri godine.

II. Imenovana županijska državna odvjetnica dužna je stupiti na dužnost najkasnije u roku od šest mjeseci od dana imenovanja.

Broj: DOVO-48/18

Zagreb, 26. ožujka 2019.

Predsjednik
 Državnoodvjetničkog vijeća
 Darko Klier, v. r.
### NN 33/2019 (3.4.2019.), Odluka o imenovanju zamjenika općinskog državnog odvjetnika u Općinskom državnom odvjetništvu u Zlataru

DRŽAVNOODVJETNIČKO VIJEĆE

711

ODLUKA

Državnoodvjetničko vijeće na temelju članka 152. u vezi s člankom 159. a Zakona o državnom odvjetništvu (»Narodne novine« 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) na 4. sjednici održanoj 26. i 27. ožujka 2019.

odlučilo je

I. Za zamjenika općinskog državnog odvjetnika u Općinskom državnom odvjetništvu u Zlataru, imenuje se SAŠA RADOJEVIĆ, viši državnoodvjetnički savjetnik u Općinskom državnom odvjetništvu u Novom Zagrebu.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-50/2018

Zagreb, 26. ožujka 2019.

Predsjednik
 Državnoodvjetničkog vijeća
 Darko Klier, v. r.
### NN 33/2019 (3.4.2019.), Odluka o imenovanju zamjenika općinskog državnog odvjetnika u Općinskom državnom odvjetništvu u Slavonskom Brodu

DRŽAVNOODVJETNIČKO VIJEĆE

709

ODLUKA

Državnoodvjetničko vijeće na temelju članka 152. u vezi s člankom 159. a Zakona o državnom odvjetništvu (»Narodne novine« 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) na 4. sjednici održanoj 26. i 27. ožujka 2019.

odlučilo je

I. Za zamjenika općinskog državnog odvjetnika u Općinskom državnom odvjetništvu u Slavonskom Brodu, imenuje se DOMAGOJ KOŽUL, viši državnoodvjetnički savjetnik u Općinskom državnom odvjetništvu u Slavonskom Brodu.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-51/2018

Zagreb, 26. ožujka 2019.

Predsjednik
 Državnoodvjetničkog vijeća
 Darko Klier, v. r.
### NN 33/2019 (3.4.2019.), Odluka o imenovanju zamjenika općinskog državnog odvjetnika u Općinskom državnom odvjetništvu u Varaždinu

DRŽAVNOODVJETNIČKO VIJEĆE

710

ODLUKA

Državnoodvjetničko vijeće na temelju članka 152. u vezi s člankom 159. a Zakona o državnom odvjetništvu (»Narodne novine« 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) na 4. sjednici održanoj 26. i 27. ožujka 2019.

odlučilo je

I. Za zamjenika općinskog državnog odvjetnika u Općinskom državnom odvjetništvu u Varaždinu, imenuje se DARIJO PEJIN, državnoodvjetnički savjetnik u Županijskom državnom odvjetništvu u Osijeku.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-56/2018

Zagreb, 26. ožujka 2019.

Predsjednik
 Državnoodvjetničkog vijeća
 Darko Klier, v. r.
### NN 33/2019 (3.4.2019.), Pravilnik o izmjenama Pravilnika o stručnom nadzoru uzgoja drvenastih kultura kratkih ophodnji

MINISTARSTVO POLJOPRIVREDE

702

Na temelju članka 9. stavka 4. Zakona o drvenastim kulturama kratkih ophodnji (»Narodne novine«, broj 15/18 i 111/18) ministar poljoprivrede donosi

PRAVILNIK

O IZMJENAMA PRAVILNIKA O STRUČNOM NADZORU UZGOJA DRVENASTIH KULTURA KRATKIH OPHODNJI

Članak 1.

U Pravilniku o stručnom nadzoru uzgoja drvenastih kultura kratkih ophodnji (»Narodne novine«, broj 111/18) u članku 6. stavku 5. iza riječi: »nadzornika« brišu se riječi: »te iznos naknade stručnog nadzora«.

Članak 2.

Članak 7. briše se.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/19-01/34
 Urbroj: 525-11/1060-19-1
 Zagreb, 20. ožujka 2019.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 33/2019 (3.4.2019.), Odluka o zatvaranju za promet postojećeg željezničko-cestovnog prijelaza

Agencija za sigurnost željezničkog prometa

713

Na temelju članka 82. stavka 6. Zakona o sigurnosti i interoperabilnosti željezničkog sustava (»Narodne novine«, broj 82/13, 18/15, 110/15 i 70/17), a u svezi s člankom 22. Pravilnika o uvjetima za određivanje križanja željezničke pruge i drugih prometnica (»Narodne novine«, broj 111/15) ravnatelj Agencije za sigurnost željezničkog prometa donosi

ODLUKU

O ZATVARANJU ZA PROMET POSTOJEĆEG ŽELJEZNIČKO-CESTOVNOG PRIJELAZA

I.

Ukida se postojeći željezničko-cestovni prijelaz na križanju željezničke pruge R101 Dg – Buzet – Pula u km 90+963 i nerazvrstane ceste (NC) u Kanfanaru.

II.

Ova Odluka stupa na snagu danom objave u »Narodnim novinama«.

Klasa: 341-04/19-01/03

Urbroj: 387-03-01-19-02

Zagreb, 20. ožujka 2019.

Ravnatelj
 Želimir Delač, dipl. ing. el., v. r.
### NN 33/2019 (3.4.2019.), Odluka o opozivu dužnosti izvanrednog i opunomoćenog veleposlanika Republike Hrvatske u Republici Indoneziji, Republici Filipinima, Republici Singapuru i Kraljevini Tajlandu sa sjedištem u Jakarti i dužnosti veleposlanika Republike Hrvatske pri Savezu zemalja jugoistočne Azije (ASEAN)

PREDSJEDNICA REPUBLIKE HRVATSKE

682

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine«, broj 48/96, 72/13, 127/13 i 39/18) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/18-02/09, urbroj: 50301-15/28-19-08 od 15. ožujka 2019., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

DRAŽEN MARGETA opoziva se dužnosti izvanrednog i opunomoćenog veleposlanika Republike Hrvatske u Republici Indoneziji, sa sjedištem u Jakarti, dužnosti izvanrednog i opunomoćenog veleposlanika Republike Hrvatske u Republici Filipinima, sa sjedištem u Jakarti, dužnosti izvanrednog i opunomoćenog veleposlanika Republike Hrvatske u Republici Singapuru, sa sjedištem u Jakarti, dužnosti izvanrednog i opunomoćenog veleposlanika Republike Hrvatske u Kraljevini Tajlandu, sa sjedištem u Jakarti, i dužnosti veleposlanika Republike Hrvatske pri Savezu zemalja jugoistočne Azije (ASEAN).

Ova Odluka stupa na snagu 31. ožujka 2019. godine.

Klasa: 018-07/19-02/07
 Urbroj: 71-06-01/1-19-2
 Zagreb, 21. ožujka 2019.

Predsjednica
 Republike Hrvatske
 Kolinda Grabar-Kitarović, v. r.